cyanic-selkie/wikianc huggingface dataset:
Πορειά Καστοριάς
Γεωγραφία - Ιστορία
Η Πορειά βρίσκεται στο κέντρο του νομού και κοντά στη συμβολή του ποταμού Αλιάκμονα με τον παραπόταμό του Λαδοπόταμο. Απέχει 8,5 χλμ. ΝΔ. από την Καστοριά και γειτονεύει Α. με το Χιλιόδενδρο. Μέσα από το χωριό περνάει η επαρχιακή οδός Καστοριάς - Ομορφοκκλησιάς και σημαντικό του αξιοθέατο είναι η εκκλησία της Αγίας Παρασκευής που από το 1997 έχει χαρακτηριστεί ιστορικό διατηρητέο μνημείο. Πρόκειται για "μονόχωρο ναό με νάρθηκα και τρίπλευρη αψίδα Ιερού. Είναι κατάγραφος εσωτερικά, με καλής ποιότητας λαϊκοβυζαντινές τοιχογραφίες του 1835, με στοιχεία μπαρόκ και υπογεγραμμένες από τον αγιογράφο Αργύρη Μιχάλη. Το τέμπλο είναι ξυλόγλυπτο, με τρίχρωμες παραστάσεις. Από τις φορητές εικόνες μόνο το Αποστολικό βρίσκεται in situ". Η παλιά ονομασία του χωριού είναι Ίζγλιμπι και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Ζελήνης (Χιλιόδενδρο). Το 1926 με το ΦΕΚ 413Α - 22/11/1926 μετονομάστηκε σε Ποριά και το 1940 διορθώνεται σε Πορειά. Το 2018 με το ΦΕΚ 204Α - 06/12/2018 ορίζεται έδρα της νεοϊδρυθείσας τοπικής κοινότητας που υπάγεται στη δημοτική ενότητα Αγίας Τριάδας του Δήμου Καστοριάς και σύμφωνα με την απογραφή 2011 έχει πληθυσμό 512 κατοίκους.
Παραπομπές
Κατηγορία:Χωριά του νομού Καστοριάς Κατηγορία:Δήμος Καστοριάς
Μυκερίνος
Ο Μενκαουρέ (Menkaura) ήταν βασιλιάς (φαραώ) της Αρχαίας Αιγύπτου της Τέταρτης Δυναστείας του Παλαιού βασιλείου. Είναι γνωστός με το εξελληνισμένο όνομά του Μυκερίνος (από τον Ηρόδοτο) και Μένκερις (από τον Μανέθωνα). Σύμφωνα με τον Μανέθωνα διαδέχθηκε στον θρόνο τον Bikheris, αλλά τα αρχαιολογικά ευρήματα υποδηλώνουν ότι ήταν ο διάδοχος του Χεφρήνου. Ο Μυκερίνος είναι γνωστός από την πυραμίδα του στην Γκίζα και τα όμορφα συμπλέγματα των αγαλμάτων που τον αναπαριστούν δίπλα σε θεότητα και τη γυναίκα του Khamerernebty ΙΙ.
Οικογένεια
Ο Μυκερίνος ήταν γιος του Χεφρήνου και εγγονός του Χέοπα. Ένα μαχαίρι από πυρόλιθο που βρέθηκε στον ταφικό ναό του, αναφέρεται στη μητέρα του βασιλιά Khamerernebty I, υποδηλώνοντας ότι ο Χέοπας και αυτή η βασίλισσα ήταν οι γονείς του. Είναι γνωστό ότι ο Μυκερίνος είχε τουλάχιστον δύο συζύγους.
Δεν υπάρχουν πολλά πιστοποιημένα τέκνα του Μυκερίνου.
Η βασιλική αυλή περιείχε πολλούς ετεροθαλείς αδελφούς του Μυκερίνου. Οι Nebemakhet, Duaenre, Nikaure και Iunmin υπηρέτησαν ως αξιωματούχοι κατά τη διάρκεια βασιλείας του αδελφού τους. Ο αδελφός του Sekhemkare μπορεί να ήταν νεότερος, και ανέλαβε διοικητικά καθήκοντα μετά τον θάνατο του Μυκερίνου.
Βασιλεία
Το ακριβές διάστημα της βασιλείας του Μυκερίνου δεν είναι γνωστό με βεβαιότητα. Ο ιστορικός Μανέθων του αναλογεί 63 χρόνια βασιλείας, το οποίο είναι σχεδόν σίγουρα υπερβολικό. Ο Κανόνας του Τορίνο είναι κατεστραμμένος στο σημείο που αναφέρει το συνολικό χρόνο βασιλείας, αλλά τα ψήγματα μπορούν να οδηγήσουν σε μια ερμηνεία "..;.. + 8 χρόνια". Οι αιγυπτιολόγοι πιστεύουν ότι η πρόθεση ήταν να καταγραφεί "18 χρόνια", το οποίο είναι σήμερα και το γενικώς αποδεκτό διάστημα βασιλείας του. Μια εγχάραξη εργατών της εποχής αναφέρεται στη "χρονιά μετά την 11η καταμέτρηση των αγελάδων". Αν η καταμέτρηση γινόταν κάθε δύο χρόνια (όπως ήταν η παράδοση τουλάχιστον μέχρι και τη βασιλεία του Σνεφρού), ο Μυκερίνος μπορεί να βασίλεψε μέχρι και 22 χρόνια.
Συγκρότημα Πυραμίδας
Η πυραμίδα του Μυκερίνου στην Γκίζα λεγόταν Netjer-er-Menkaure, το οποίο σημαίνει "ο Μυκερίνος είναι θεϊκός". Η πυραμίδα του είναι η μικρότερη από τις τρεις πυραμίδες της Γκίζας. Δίπλα στην πυραμίδα του υπάρχουν τρεις μικρές πυραμίδες "δορυφόροι". Αυτές οι πυραμίδες καποιες φορές αναφέρονται ως G-IIIa (Ανατολική βοηθητική πυραμίδα), G-IIIb (Μεσαία βοηθητική πυραμίδα) και G-IIIc (Δυτική βοηθητική πυραμίδα). Στην G-IIIa a έχει βρεθεί ένα άγαλμα μιας βασίλισσας. Είναι πιθανόν και οι τρεις αυτές μικρές πυραμίδες να προοριζόταν για τις συζύγους του Μυκερίνου, και η Khamerernebti II να ήταν θαμμένη σε μία από αυτές.
Ταφικός ναός
Σε αυτόν τον ναό έχουν βρεθεί κι άλλα αγάλματα και μέρη αγαλμάτων. Ένα θραύσμα από ράβδο της βασίλισσας Khamerernebty I, τώρα στο Μουσείο καλών Τεχνών της Βοστώνης, παρουσιάζει ενδιαφέρον, γιατί σ' αυτό η Khamerernebty ονομάζεται η μητέρα του βασιλιά.
Σαρκοφάγος
Πιστεύεται σήμερα ότι το φέρετρο είναι υποκατάστατο του αρχικού, και ότι ανήκει στην πολύ μεταγενέστερη εποχή της Σαϊτικής περιόδου (26η δυναστεία), σχεδόν 2 χιλιετίες μετά τον ενταφιασμό του Φαραώ. Η ραδιοχρονολόγηση των οστών τα τοποθετεί στην ακόμα μεταγενέστερη Κοπτική περίοδο, πρώτοι αιώνες μετά Χριστόν.
Μεταγενέστερες αναφορές
Σύμφωνα με τον Ηρόδοτο ο Μυκερίνος ήταν γιος του Χέοπα, και ανακούφισε τους κατοίκους από την καταπιεστική βασιλεία του πατέρα του. Προσθέτει ότι αντιμετώπισε μεγάλη δυστυχία: η μοναχοκόρη του (που θάφθηκε σε ξύλινο ομοίωμα ταύρου που ο Ηρόδοτος αναφέρει ότι υπήρχε στην εποχή του και το είδε), πέθανε πριν από αυτόν. Επιπλέον, το μαντείο στη Βουτώ είχε προβλέψει ότι θα βασίλευε μόνο 6 χρόνια, αλλά ο Μυκερίνος κατάφερε να διαψεύσει την προφητεία, βασιλεύοντας για 12 χρόνια.
Trivia
Ο Μυκερίνος είναι το θέμα ενός ποιήματος του Άγγλου ποιητή του 19ου αιώνα Matthew Arnol, με τίτλο Mycerinus.
Εξωτερικοί σύνδεσμοι
Κατηγορία:Φαραώ της 4ης Αιγυπτιακής Δυναστείας
Εκλογές στη Κίνα
δεξιά|μικρογραφία| Ο [[Μάο Τσετούνγκ στην κάλπη.]] Οι εκλογές στη Λαϊκή Δημοκρατία της Κίνας βασίζονται σε ένα ιεραρχικό και πολυεπίπεδο εκλογικό σύστημα, που συνδυάζει άμεσες εκλογές στην βάση και στην συνέχεια έμμεσες εκλογές για τα ανώτερα επίπεδα. Συγκεκριμένα, τα τοπικά Λαϊκά Συνέδρια εκλέγονται άμεσα από τον λαό. Ωστόσο, όλα τα ανώτερα Λαϊκά Συνέδρια μέχρι το Εθνικό Λαϊκό Συνέδριο (για συντομία ΕΛΣ), το υψηλότερο νομοθετικό σώμα στην Κίνα, εκλέγονται έμμεσα από τα μέλη του αμέσως κατώτερου Λαϊκού Συνεδρίου.
Οι κυβερνήτες, οι δήμαρχοι και οι τοπικοί αξιωματούχοι των κομητειών, περιφερειών ή κωμοπόλεων εκλέγονται με τη σειρά τους από τα αντίστοιχα τοπικά Λαϊκά Συνέδρια, ενώ επίσης με παρόμοιο τρόπο εκλέγονται και οι δικαστές και οι εισαγγελείς των λαϊκών δικαστηρίων. Ο Πρόεδρος της Κίνας και το Κρατικό Συμβούλιο εκλέγονται από το Εθνικό Λαϊκό Συνέδριο.
Ωστόσο, οι εκλογές στην Κίνα γίνονται υπό ένα αυστηρά μονοκομματικό πολιτικό σύστημα. Οι άμεσες εκλογές γίνονται μόνο σε τοπικό επίπεδο, όχι σε εθνικό. Η Κίνα είναι ένα από τα λίγα σύγχρονα κομμουνιστικά κράτη που δεν διεξάγουν άμεσες εκλογές σε εθνικό επίπεδο. Ο ανταγωνισμός στις εκλογές περιορίζεται σε σημαντικό βαθμό, λόγω του μονοπωλίου του Κινεζικού Κομμουνιστικού Κόμματος στην εξουσία, τους περιορισμούς στην ελευθερία του λόγου και την έντονη κυβερνητική παρέμβαση στις εκλογές.
Άμεσες εκλογές
Τα Λαϊκά Συνέδρια των πόλεων που δεν χωρίζονται σε επιπλέον περιφέρειες, κομητείες, δήμους κλπ, εκλέγονται άμεσα. Επίσης, άμεσα εκλέγονται τα μέλη και οι αρχηγοί των επιτροπών των χωριών. Τα τοπικά Λαϊκά Συνέδρια έχουν τη δυνατότητα, σύμφωνα με το σύνταγμα, να ανακαλούν τους αξιωματούχους των κυβερνήσεων επιπέδου επαρχίας και κάτω.
Τοπικά Λαϊκά Συνέδρια
μικρογραφία| Ένας κατάλογος ψηφοφόρων αναρτήθηκε σε μια γειτονιά στο [[Σεντσέν|Shenzhen, Guangdong . 11 Απριλίου 2014.]] Σύμφωνα με τον εκλογικό νόμο της 1ης Ιουλίου 1979, η ανάδειξη των υποψηφίων για τις άμεσες εκλογές (σε κομητείες, δήμους κ.λπ.) μπορεί να γίνει από το ΚΚΚ, τα διάφορα άλλα πολιτικά κόμματα, λαϊκές οργανώσεις ή από τους ίδιους τους ψηφοφόρους. Ο τελικός κατάλογος των υποψηφίων πρέπει να καταρτιστεί μέσω «συζήτησης και διαβούλευσης» ή προκριματικών εκλογών οι οποίες στην πράξη διεξάγονται από μια εκλογική επιτροπή σε συνεννόηση με μικρές ομάδες ψηφοφόρων. Τα μέλη των εκλογικών επιτροπών διορίζονται από τις μόνιμες επιτροπές των λαϊκών συνεδρίων στο αντίστοιχο επίπεδο. Η διαδικασία που χρησιμοποιείται για να αναδειχθούν οι υποψήφιοι στις εκλογές είναι γνωστή ως "τρία πάνω και τρία κάτω" (三上三下, sān shàng sān xià). Σύμφωνα με την κινεζική κυβέρνηση, η διαδικασία «τρία πάνω και τρία κάτω» υποτίθεται ότι λειτουργεί ως εξής:
Ο αριθμός των υποψηφίων σε μία άμεση εκλογή θα πρέπει να είναι από 1,3 έως 2 φορές τον αριθμό των μελών που πρόκειται να εκλεγούν. Όταν τα λαϊκά συνέδρια ανωτέρων επιπέδων εκλέγουν άτομα για το επόμενο ανώτερο λαϊκό συνέδριο, ο αριθμός των υποψηφίων θα πρέπει να είναι από 1,2 έως 1,5 φορά τον αριθμό αυτών που θα εκλεγούν. Η ψηφοφορία είναι με μυστική και οι ψηφοφόροι έχουν το δικαίωμα ανάκλησης αιρετών.
Οι βουλευτές των τοπικών Λαϊκών Συνεδρίων εκλέγονται είτε από μονοεδρικές είτε από πολυεδρικές περιφέρειες χρησιμοποιώντας ένα ιδιαίτερο εκλογικό σύστημα. Σύμφωνα με αυτό, ο ψηφοφόρος έχει τόσες ψήφους όσες είναι και οι έδρες της περιφέρειάς του, αλλά μπορεί να δώσει μόνο μία ψήφο του σε έναν υποψήφιο. Σε κάθε ψήφο, το άτομο έχει 3 επιλογές: να ψηφίσει υπέρ ενός υποψηφίου, να ψηφίσει κατά, ή να απέχει. Ο μέγιστος αριθμός βουλευτών ανά εκλογική περιφέρεια είναι τρεις. Οι υποψήφιοι πρέπει να συγκεντρώσουν την απόλυτη πλειοψηφία των ψήφων (50% +1) για να εκλεγούν. Εάν ο αριθμός των υποψηφίων που έλαβαν πάνω από το 50% είναι μεγαλύτερος από τον αριθμό των εδρών, κερδίζουν μόνο εκείνοι που έχουν συγκεντρώσει τα υψηλότερα ποσοστά. Στην περίπτωση ισοψηφίας δύο ατόμων, αυτό διευθετείται με επαναληπτικό γύρο. Επίσης, εάν ο αριθμός των βουλευτών που συγκέντρωσαν την απόλυτη πλειοψηφία, είναι μικρότερος από τον αριθμό των εδρών, διεξάγεται επαναληπτικός γύρος εκλογών για την πλήρωση της υπόλοιπης ή των εδρών. Στους επαναληπτικούς γύρους, το όριο εκλογής ενός υποψηφίου χαμηλώνει στο 1/3 των ψήφων. Τέλος, εάν κατά την διάρκεια της θητείας, χηρέψει μία έδρα, τότε το κενό καλύπτεται με ειδικές αναπληρωματικές εκλογές.
Άμεσες εκλογές σε Τοπική Αυτοδιοίκηση και χωριά
Οι αρχηγοί των τοπικών αρχών εκλέγονται επίσημα από το Λαϊκό Συνέδριο του αντίστοιχου επιπέδου. Ωστόσο, οι δήμαρχοι έχουν εκλεγεί πειραματικά από το λαό μέσω διαφόρων μηχανισμών.
Μετά την ανάληψη της εξουσίας το 1978, ο Ντένγκ Σιαοπίνγκ πειραματίστηκε με την άμεση δημοκρατία σε τοπικό επίπεδο. Τα χωριά ήταν παραδοσιακά το χαμηλότερο επίπεδο διακυβέρνησης στην περίπλοκη ιεραρχία διακυβέρνησης της Κίνας. Στις αρχές της δεκαετίας του 1980, μερικά νότια χωριά άρχισαν να εφαρμόζουν τις πολιτικές που προέβλεπαν την διεξαγωγή ελεύθερων εκλογών για την ανάδειξη του αρχηγού του χωριού, ο οποίος θα κατείχε μεγάλη εξουσία μέσα στην παραδοσιακά αγροτική κοινωνία της Κίνας. Πολλές από αυτές τις εκλογές ήταν επιτυχείς. Οι αρχικές μεταρρυθμίσεις δεν περιελάμβαναν καθολική ψηφοφορία, ωστόσο, πλέον, σύμφωνα με το σύνταγμα, όλοι οι πολίτες άνω των 18 ετών μπορούν να ψηφίζουν και να είναι υποψήφιοι. Μια τέτοια μικρή εκλογή περιλαμβάνει συνήθως όχι περισσότερους από 2000 ψηφοφόρους και χρησιμοποιείται το απλό πλειοψηφικό εκλογικό σύστημα. Τέτοιες εκλογές διεξάγονται κάθε τρία χρόνια, και εποπτεύονται πάντα από ένα υψηλότερο κυβερνητικό επίπεδο, συνήθως από την κυβέρνηση της κομητείας.
Έμμεσες εκλογές
Τα Λαϊκά Συνέδρια των επαρχιών (省), Δημοτικών Περιοχών (直辖市), και των πόλεων που χωρίζονται σε περιφέρειες (设区的市) εκλέγονται έμμεσα από το Λαϊκό Συνέδριο του αμέσως πιο κάτω επιπέδου.
Όλες οι εκτελεστικές θέσεις σε κάθε επίπεδο διοικητικής διαίρεσης της Κίνας, εκλέγονται από το Λαϊκό Συνέδριο του αντίστοιχου επιπέδου, και όχι άμεσα από τον λαό. Εξαίρεση, βέβαια, αποτελούν τα χωριά, που, όπως αναφέρθηκε νωρίτερα, μπορούν να εκλέξουν άμεσα τον αρχηγό τους.
Εθνικό Λαϊκό Συνέδριο
Το Εθνικό Λαϊκό Κογκρέσο (ΕΛΣ) έχει 2.987 μέλη, που εκλέγονται για μία πενταετή θητεία. Οι βουλευτές εκλέγονται έμμεσα από τα Λαϊκά Συνέδρια των επαρχιών της Κίνας, των αυτόνομων περιοχών, των δημοτικών περιοχών καθώς και των ειδικών διοικητικών περιοχών του Χονγκ Κονγκ και του Μακάο. Επίσης υπάρχουν ειδικές έδρες που εκλέγονται από τις ένοπλες δυνάμεις της χώρας. Γενικά, οι έδρες κατανέμονται σε κάθε εκλογική περιφέρεια ανάλογα με τον πληθυσμό της, αν και το σύστημα κατανομής των εδρών για το Χονγκ Κονγκ, το Μακάο, την Ταϊβάν και τον Λαϊκό Απελευθερωτικό Στρατό διαφέρει. Καμία εκλογική περιφέρεια δεν μπορεί να διαθέτει λιγότερες από 15 έδρες στο Εθνικό Λαϊκό Συνέδριο. Το Εθνικό Λαϊκό Συνέδριο, επειδή συνεδριάζει μόνο 1 φορά το χρόνο, διαθέτει και μία Μόνιμη Επιτροπή αποτελούμενη από 175 μέλη. Αυτή η επιτροπή εκλέγεται από το Εθνικό Λαϊκό Συνέδριο.
Εθνική Λαϊκή Κυβέρνηση
Πολλές ανώτατες θέσεις στην Κυβέρνηση, στον Στρατό και στο Δικαστικό σύστημα, εκλέγονται από το Εθνικό Λαϊκό Συνέδριο (ΕΛΣ). Συγκεκριμένα, το Προεδρείο του ΕΛΣ αναδεικνύει τους υποψηφίους για τις θέσεις αυτές, και η ολομέλεια του ΕΛΣ επιλέγει το καταλληλότερο άτομο. Τα αξιώματα που εκλέγονται κατ' αυτόν τον τρόπο είναι ο Πρόεδρος και ο Αντιπρόεδρος της Κίνας, ο Πρόεδρος, ο Αντιπρόεδρος και ο Γενικός Γραμματέας της Μόνιμης Επιτροπής του Εθνικού Λαϊκού Συνεδρίου, ο Πρόεδρος της Κεντρικής Στρατιωτικής Επιτροπής και ο Επικεφαλής Δικαστής του Ανώτατου Λαϊκού Δικαστηρίου. Ο Πρωθυπουργός διορίζεται από τον Πρόεδρο της Κίνας, αλλά πρέπει να εγκριθεί πρώτα από το ΕΛΣ. Επίσης, τα υπόλοιπα μέλη του Κρατικού Συμβουλίου διορίζονται από τον Πρωθυπουργό και εγκρίνονται από το ΕΛΣ. Ομοίως, τα μέλη της Κεντρικής Στρατιωτικής Επιτροπής διορίζονται από τον πρόεδρο της επιτροπής αυτής, αλλά πρέπει να εγκριθούν από το ΕΛΣ.
Για τις διορισμένες θέσεις που απαιτούν την έγκριση του Λαϊκού Συνεδρίου, όπως ο πρωθυπουργός και οι υπουργοί, οι βουλευτές μπορούν είτε να εγκρίνουν είτε να απορρίψουν το προτεινόμενο άτομο. Οι σχετικοί νόμοι προβλέπουν ότι εάν ο υποψήφιος δεν λάβει έγκριση άνω του 50%, η θέση μένει κενή μέχρι την επόμενη συνεδρίαση του Λαϊκού Κογκρέσου. Αυτό, έως τώρα, δεν έχει συμβεί ποτέ σε εθνικό επίπεδο.
Εκλογές και μονοκομματικό σύστημα
Επισήμως, η Κίνα είναι μια ενιαία μαρξιστική-λενινιστική μονοκομματική σοσιαλιστική δημοκρατία υπό την ηγεσία του Κινεζικού Κομμουνιστικού Κόμματος. Υπάρχει ένας μικρός αριθμός ανεξάρτητων υποψηφίων για τα Λαϊκά Συνέδρια, ιδιαίτερα σε γειτονιές μεγάλων πόλεων, που μερικές φορές κάνουν προεκλογικές εκστρατείες χρησιμοποιώντας τα σόσιαλ μίντια και το διαδίκτυο.
Αν και δεν υπάρχει νομική απαίτηση τα μέλη των ανώτερων Λαϊκών Συνεδρίων να είναι ενταγμένο στο ΚΚΚ ή να έχουν την έγκρισή του, στην πράξη η σύσταση των σωμάτων αυτών καθορίζεται σε μεγάλο βαθμό από το Κόμμα. Οι ανεξάρτητοι υποψήφιοι αποθαρρύνονται έντονα και αντιμετωπίζουν κυβερνητικά κωλύματα στις προεκλογικές εκστρατείες τους. Επίσης, τα υπόλοιπα νόμιμα κόμματα στην Κίνα δεν έχουν ανεξάρτητες βάσεις υποστήριξης και στηρίζονται στο ΚΚΚ για διορισμό σε κυβερνητικές θέσεις. Κατά συνέπεια, κανένα από αυτά τα κόμματα δεν λειτουργεί ως αντιπολίτευση. Ακόμα, ενώ υπάρχουν Επιτροπές του Κομμουνιστικού Κόμματος στα Λαϊκά Συνέδρια όλων των επιπέδων, κανένα από τα άλλα μικρά κόμματα δεν διαθέτει καμίας μορφής κομματικές κοινοβουλευτικές ομάδες. Έτσι τελικά, η εξουσία άλλων κομμάτων πλην του ΚΚΚ εξαλείφεται.
Παρόλα αυτά, προκειμένου να εκπροσωπηθούν διαφορετικά τμήματα του πληθυσμού και να φέρει την τεχνική εμπειρογνωμοσύνη, το ΚΚΚ διασφαλίζει ότι ένα σημαντικό ποσοστό των μελών των Λαϊκών Συνεδρίων είναι είτε νεανικά μέλη του Κόμματος είτε ανεξάρτητοι. Επίσης, το Κόμμα δέχεται την διαφωνία, την κριτική και την αντιπαράθεση απόψεων στη νομοθετική διαδικασία, έως το βαθμό που δεν υπάρχει αμφισβήτηση της εξουσίας του.
Οι εκλεγμένοι ηγέτες παραμένουν υπόλογοι στον αντίστοιχο γραμματέα του ΚΚΚ και οι περισσότεροι διορίζονται από ανώτερες κομματικές οργανώσεις. Επιπλέον, ενώ οι βουλευτές είναι νομικά υπεύθυνοι για την επίβλεψη της κυβέρνησης, είναι δύσκολο για έναν ανεξάρτητο σε ένα λαϊκό συνέδριο χωρίς υποστήριξη από το ΚΚΚ να ασκήσει αποτελεσματικό έλεγχο στην εκτελεστική εξουσία.
Παραπομπές
Κατηγορία:Πολιτική της Κίνας
415 Παλατία
Η Παλατία (Palatia) είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,21. Ανακαλύφθηκε το 1896 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ιστορικό κρατίδιο Παλατινάτο της Αγίας Ρωμαϊκής Αυτοκρατορίας του Γερμανικού `Εθνους.
Φυσικά χαρακτηριστικά
Η διάμετρος της Παλατίας υπολογίσθηκε σε 76,3 χιλιόμετρα (από δεδομένα του IRAS), ενώ η μάζα της εκτιμάται σε 466 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι D, ενώ το άλβεδό της είναι 0,063 (από δεδομένα του IRAS). Η Παλατία περιστρέφεται γύρω από τον εαυτό της μία φορά κάθε 20 ώρες και 44 λεπτά, μία αρκετά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Παλατια
Γεμιστά
thumb|right|250x250px|Ένα πιάτο γεμιστά
Γεμιστά λέγονται φαγητά πολλών λαών που αποτελούνται συνήθως από λαχανικά και γέμιση με ρύζι (πολλοί τα αποκαλούν "ορφανά") ή κρέας ή μίγμα των δύο ("παντρεμένα"). Μερικές φορές για γέμισμα χρησιμοποιούνται και θαλασσινά, όπως καλαμάρια ή μύδια, ενώ το ρύζι αντικαθίσταται από πληγούρι ή λαχανικά με κιμά. Μαγειρεύονται κυρίως το καλοκαίρι, καθώς εκείνη την εποχή ωριμάζουν τα λαχανικά που χρησιμοποιούνται, και επειδή είναι ελαφρύ φαγητό μπορεί να καταναλωθεί άνετα σε θερμό καιρό, σαν ζεστό ή κρύο πιάτο.
Ελλάδα
thumb|250x250px|Μερίδα κολοκυθοκορφάδες (γεμιστοί ανθοί από [[κολοκύθι|κολοκυθάκια) με γιαούρτι.]]
Στην Ελληνική κουζίνα τα γεμιστά φτιάχνονται κυρίως από ντομάτες και πιπεριές, ενώ το πιάτο γαρνίρεται με πατάτες ή κολοκυθανθούς. Αρκετές φορές γεμίζονται μελιτζάνες ή κολοκυθάκια, τα οποία σερβίρονται με αυγολέμονο ή γιαούρτι.
Η γέμιση γίνεται συνήθως με ρύζι ή και κιμά, ντομάτα, κρεμμύδι και μαϊντανό, ενώ σε παραλλαγή της Πολίτικης κουζίνας χρησιμοποιούνται κουκουνάρια, σταφίδες και κανέλα αντί για κιμά. Στην Κρήτη παλιότερα συνηθίζονταν τα γεμιστά με πληγούρι. Σε σύγχρονες παραλλαγές χρησιμοποιείται φέτα ή μπέικον.
Γεμιστά γίνονται επίσης αμπελόφυλλα (γιαπράκια), λαχανόφυλλα (σαρμαδάκια) ή μαρουλόφυλλα, φαγητά τα οποία λέγονται και ντολμάδες από το τουρκικό ρήμα dolmak (γεμίζω). Γνωστά είναι επίσης τα γεμιστά κρεμμύδια με κιμά, ενώ γεμίζονται και κυδώνια με αρνίσιο κρέας και κουκουνάρια. Εκτός από λαχανικά δημοφιλές πιάτο είναι και τα γεμιστά καλαμάρια.
Τα γεμιστά μαγειρεύονται και σε άλλες χώρες της Ανατολικής Μεσογείου, όπως η Τουρκία, ο Λίβανος κ.α.
Ομοσπονδία Τουρκοκυπριακών Συνδικάτων
Η Ομοσπονδία Τουρκοκυπριακών Συνδικάτων (TURK-SEN) είναι μια ομοσπονδία εννέα συνδικάτων στην Τουρκική Δημοκρατία της Βόρειας Κύπρου. Είναι συνδεδεμένη με τη Διεθνή Συνδικαλιστική Συνομοσπονδία και τη Συνομοσπονδία Ευρωπαϊκών Συνδικάτων. Η ομοσπονδία εδρεύει στην Βόρεια Λευκωσία. Ιδρύθηκε το 1954 και σήμερα έχει 12.000 μέλη.
Μάντσεστερ Σίτι
Η Μάντσεστερ Σίτι είναι αγγλική ομάδα ποδοσφαίρου που αγωνίζεται στην Premier League. Ιδρύθηκε το 1880 με το όνομα St. Mark's, μετονομάστηκε σε Ardwick Association Football Club το 1887 και απέκτησε το σημερινό της όνομα το 1894. Η ομάδα αγωνίζεται στο Σίτι οφ Μάντσεστερ Στέιντιουμ από το 2004, τελευταία γνωστό ως Έττιχαντ Στέιντιουμ μετά από σημαντική εμπορική συμφωνία που υπέγραψε ο σύλλογος, έχοντας περάσει το μεγαλύτερο μέρος της ύπαρξής του στο Μέιν Ρόουντ.
Ομοσπονδία Τουρκοκυπριακών Συνδικάτων
Εξωτερικοί σύνδεσμοι
Κατηγορία:Συνδικαλιστικά σωματεία στη Κύπρο
Μάντσεστερ Σίτι
Ο θρύλος της ομάδας David De Gea ούτως η άλλως έχει πει, τι θα πει ένα πέναλτι όταν η ζωή τρώει McDonald's
Στα τέλη της δεκαετίας του 1960 και στις αρχές αυτής του 1970, κατέκτησε τον τίτλο του πρωταθλήματος, το Κύπελλο Αγγλίας, το Λιγκ Καπ και το Κύπελλο Κυπελλούχων υπό τις οδηγίες των Τζόου Μέρσερ και Μάλκομ Άλισον και με παίκτες όπως οι Κόλιν Μπελ, Μάικ Σάμερμπι και Φράνσις Λι. Αυτή η περίοδος χαρακτηρίζεται μια από της κορυφαίες στην ιστορία της ομάδας του Μάντσεστερ
Μετά την ήττα της στον τελικό του Κυπέλλου το 1981, άρχισε μια περίοδος κατάρρευσης της ομάδας που είχε ως αποτέλεσμα τον υποβιβασμό της στην τρίτη κατηγορία του αγγλικού ποδοσφαίρου το 1998. Έκτοτε η ομάδα απέκτησε και πάλι την χαμένη της αίγλη, αγωνιζόμενη στην κατηγορία όπου πέρασε το μεγαλύτερο μέρος της ιστορίας της, την Πρέμιερ Λιγκ. Το 2011 η ομάδα προκρίθηκε στους ομίλους του Τσάμπιονς Λιγκ, έχοντας καταλάβει την σεζόν 2010/11 την τρίτη θέση του πρωταθλήματος. Την ίδια χρονιά κατέκτησε το Κύπελλο. Την περίοδο 2011-2012 ανακηρύχθηκε πρωταθλήτρια της Πρέμιερ Λιγκ μετά από 44 χρόνια. Η καλύτερη χρόνια στην ιστορία της ήταν η σεζόν 2022-2023 όπου η Μάντσεστερ Σίτι πήρε το πρωτάθλημα,πήρε το FA Cup νικώντας την Μάντσεστερ Γιουνάιτεντ στον τελικό με 2-1 και το Τσάμπιονς Λιγκ νικώντας την Ίντερ στον τελικό με 1-0 υπό τις οδηγίες του Πεπ Γκουαρντιόλα και με παίκτες όπως ο Έρλινγκ Χάαλαντ,ο Ιλκάι Γκουντογκάν, ο Κέβιν Ντε Μπρόινε, ο Ρόντρι και πολλοί άλλοι. Εκείνη τη χρονιά όχι μόνο πήρε το πρώτο Τσάμπιονς Λιγκ στην ιστορία της,αλλά κατέκτησε και το τρεμπλ και έγινε η δεύτερη αγγλική ομάδα που το καταφέρνει μετά την Μάντσεστερ Γιουνάιτεντ. Μετράει συνολικά 30 εγχώριους τίτλους και δύο ευρωπαϊκούς. Eιναι η πέμπτη πιο επιτυχημένη ομάδα στην ιστορία του Αγγλικού ποδοσφαίρου
Χρώματα και έμβλημα
Τα χρώματα της Μάντσεστερ Σίτι είναι το γαλάζιο και το λευκό. Η παραδοσιακή δεύτερη εμφάνισή της είναι σε χρώματα σκούρο κόκκινο ή κόκκινο και μαύρο, αλλά τα τελευταία χρόνια έχουν χρησιμοποιηθεί και άλλα διαφορετικά χρώματα. Σύμφωνα με πληροφορίες από ένα φυλλάδιο του 1940, η ομάδα του Αγ. Μάρκου χρησιμοποιούσε κόκκινες και μαύρες εμφανίσεις, ενώ αναφορές του 1884, θέλουν την ομάδα να παίζει με μαύρες φανέλες με έναν λευκό σταυρό. Οι γαλάζιες εμφανίσεις χρησιμοποιούνται σίγουρα μετά το 1892, ίσως και νωρίτερα, ενώ η δεύτερη εμφάνιση με κόκκινο και μαύρο χρώμα υιοθετήθηκε από τον βοηθό προπονητή Μάλκομ Άλισον, και πιστεύεται πως προέρχονται από τα χρώματα της ΑΚ Μίλαν.
thumb|Ένα αεροπλάνο [[A330-200 στα χρώματα της Μάντσεστερ Σίτι]]
Γεώργιος Φλέσσας
Ο Γεώργιος Δημητρίου Φλέσσας (1716 - 16 Ιουλίου 1770) ήταν γιος του Δημήτρη Φλέσσα και παππούς του αγωνιστή Παπαφλέσσα.
Πρώτα χρόνια
Γεννήθηκε στην Πολιανή Μεσσηνίας το 1716. Με τους δύο αδελφούς του Νικόλαο και Κωνσταντίνο είχαν τα γιδοπρόβατα των Φλεσσαίων στην Πολιανή και το χειμώνα κατέβαιναν στο Γαρδίκι για να ξεχειμάσουν. Από πολύ μικρός εκπαιδεύτηκε στο ντουφέκι και στο γιαταγάνι από τον πατέρα του και όταν ενηλικιώθηκε έκανε δική του κλέφτικη ομάδα με τ΄ αδέλφια του, άλλους Φλεσσαίους και Πολιανίτες, για να προστατεύουν τις οικογένειές τους από τους Τούρκους και από τους ληστές.
Μάντσεστερ Σίτι
Χρώματα και έμβλημα
Τα παλαιότερα χρόνια, όταν η ομάδα αγωνιζόταν σε τελικούς κυπέλλου δεν συνήθιζε να χρησιμοποιεί το έμβλημά της αλλά αυτό της πόλης του Μάντσεστερ, τονίζοντας έτσι το καθεστώς της ως εκπρόσωπος της πόλης. Στον τελικό του Κυπέλλου Αγγλίας το 2011, με αντίπαλο την Στόουκ Σίτι, το έμβλημα της ομάδας παρέμεινε στο μπροστινό μέρος της φανέλας αλλά συμπεριλήφθηκε το έμβλημα της πόλης στο πίσω μέρος της, στην βάση των αριθμών των ποδοσφαιριστών.
Γεώργιος Φλέσσας
Ιστορικό πλαίσιο
Το 1770 ξέσπασε η Ελληνική εξέγερση με την υποκίνηση της Ρωσίας, η οποία έστειλε στην Ελλάδα τους αδελφούς Ορλώφ για να αναλάβουν την ηγεσία. Οι Ρώσοι και οι Έλληνες είχαν φιλικές σχέσεις λόγω της κοινής Ορθόδοξης πίστης τους. Ταυτόχρονα, οι Ρώσοι θεωρούσαν ότι οι Έλληνες μπορούσαν να αποδυναμώσουν την Οθωμανική αυτοκρατορία προς δικό τους όφελος, ενώ οι Έλληνες, από τότε που άρχισαν να αποκτούν εθνική συνείδηση, ήλπιζαν ότι η Ρωσία θα τους χαρίσει την απελευθέρωσή τους.
Μάντσεστερ Σίτι
Εξέλιξη του εμβλήματος
Από τη θέσπιση του επαγγελματικού ποδοσφαίρου έως σήμερα:
Γεώργιος Φλέσσας
Ιστορικό πλαίσιο
Ο Μέγας Πέτρος ήταν ο πρώτος Ρώσος που είχε συλλάβει το όνειρο της ανασύστασης της Βυζαντινής αυτοκρατορίας υπό τις διαταγές του και για αυτόν το λόγο έκανε ό,τι μπορούσε για να διατηρεί φιλικές σχέσεις με τους Έλληνες, τους οποίους λογάριαζε να χρησιμοποιήσει μελλοντικά εναντίον του Σουλτάνου. Οι Έλληνες αναγνώρισαν στο πρόσωπο του Πέτρου τον προστάτη τους. Οι ρωσικές βλέψεις κληρονομήθηκαν ως φυσική συνέχεια και στους διαδόχους τους Πέτρου. Έτσι η Αικατερίνη Β' της Ρωσίας, που βρισκόταν σε πόλεμο με την Υψηλή Πύλη από τον Ιανουάριο του 1769, σκέφτηκε αμέσως τους Έλληνες, όταν της χρειάστηκε ένας αντιπερισπασμός για να σώσει τον στρατό της που απειλούνταν από τους Τατάρους στις όχθες του Δνείπερου ποταμού.
Μάντσεστερ Σίτι
Αναπληρωματικοί
Μέχρι και το 2011 οι αναπληρωματικοί της ομάδας έπαιζαν στο πρωτάθλημα για αναπληρωματικούς της Μπάρκλεϊς Πρέμιερ Ριζέρβ Λιγκ Νορθ και στο Μάντσεστερ Σίνιορ Καπ. Από το 1892, ο σύλλογος διαθέτει και δεύτερη ομάδα, η οποία μαζί με την πρώτη αγωνίζονταν στην Λάνκασιαρ Κομπινέισιον. Η αναπληρωματική ομάδα μάλιστα αναδείχθηκε πρωταθλήτρια του διαγωνισμού την σεζόν 1901/02. Εγκατέλειψαν την Λάνκασιαρ Κομπινέισιον το 1911 για την νεοδημιούργητη Σέντραλ Λιγκ, στην οποία αγωνίστηκαν μέχρι το 2000, κατακτώντας την 3 φορές: τις σεζόν 1977/78, 1986/87 και 1999/2000.
Γεώργιος Φλέσσας
Ιστορικό πλαίσιο
Με τη συνθήκη του Κιουτσούκ-Καϊναρτζή οι ρωσικές δυνάμεις αποχώρησαν εγκαταλείποντας τους Έλληνες.
Οι Νιμπελούνγκεν
Μέρος Β': Η εκδίκηση της Κρίμχιλντ
Η Κρίμχιλντ ορκίζεται εκδίκηση και εγκαταλείπει το παλάτι. Θα πάει στους βάρβαρους Ούνους, όπου θα παντρευτεί τον βασιλιά Έτσελ και θα ξεκινήσει μια καινούργια ζωή. Δεν ξεχνάει όμως το μίσος που τρέφει για τον δολοφόνο του πρώην άνδρα της. Όταν μετά από λίγο καιρό θα γεννήσει το πρώτο της παιδί, ένα αγόρι και πρωτότοκο διάδοχο του βασιλιά Έτσελ, θα ζητήσει από τον βασιλιά να στείλει αγγελιαφόρους για να αναγγείλουν το γεγονός και για να προσκαλέσουν τον βασιλιά Γκύντερ και την ακολουθία του στην γιορτή προς τιμή του νεογέννητου. Ο Γκύντερ ακολουθεί την πρόσκληση και φτάνει με πολλούς ακόλουθους, συγγενείς, ευγενείς και στρατιώτες. Η Κρίμχιλντ απαιτεί από τον βασιλιά Έτσελ να σκοτώσει τον δολοφόνο του Ζίγκφριντ και να αποκαταστήσει την τιμή της. Ο βασιλιάς Έτσελ αρνείται, λέγοντας ότι οι φιλοξενούμενοι ανέκαθεν τιμώνται. Τότε λοιπόν η Κρίμχιλντ απευθύνθηκε στους Ούνους πολεμιστές και έταξε ένα μεγάλο δώρο σε όποιον σκοτώσει τον Χάγκεν. Οι Βουργουνδοί που υποψιάστηκαν την παγίδα θα εμφανιστούν στο δείπνο με τις πανοπλίες τους και αρματωμένοι. Ενώ η γιορτή αρχίζει ομαλά, σε μια παραπλήσια σπηλιά, εκεί που μεθοκοπούν οι απλοί στρατιώτες, οι Ούνοι θα τραβήξουν τα μαχαίρια και μέσα στο γλέντι θα σκοτώσουν μερικούς από τους παρευρισκόμενους Βουργουνδούς στρατιώτες. Το μαντάτο φτάνει και στην βασιλική αίθουσα που γιορτάζει ο βασιλιάς με τους καλεσμένους του, και κάνει την πορεία της γιορτής να εκτροχιαστεί. Οι Βουργουνδοί για να υπερασπιστούν αρπάζουν τον βρεφικό πρίγκηπα και τον σκοτώνουν. Στην μάχη ανάμεσα στους Ούνους και τους Βουργουνδούς που θα ξεσπάσει, οι Βουργουνδοί θα καταφέρουν να υπερασπιστούν τους εαυτούς τους και να ταμπουρωθούν μέσα στην αίθουσα. Ζητούν να τους αφήσουν να φύγουν σώοι, αλλά η Κρίμχιλντ δεν δέχεται. Επιμένει να τους αφήσει όλους ελεύθερους, υπό τον όρο της παράδοσης του Χάγκεν. Οι Βουργουνδοί δεν δέχονται και προτιμούν να μείνουν ενωμένοι ως τον θάνατο. Οι Ούνοι απ' έξω πολιορκούν το κτίριο και του βάζουν φωτιά. Οι Βουργουνδοί υπερασπίζονται τους εαυτούς τους έως το τέρμα σε μια πολύνεκρη μάχη και σε ολοκληρωτική καταστροφή.
Γεώργιος Φλέσσας
Ιστορικό πλαίσιο
==Συμμετοχή στα Ορλωφικά == Στις 5 Ιουλίου 1770, διαδραματίστηκε στη Μεσσήνη η τελευταία πράξη της επανάστασης του Ορλώφ. Εκεί μέσα στα ερείπια του παλιού πύργου της Ιζαμπώς, στο σημερινό χώρο της Πανηγυρίστριας, οχυρώθηκε ο Γιώργης Φλέσσας με 150 Μεσσήνιους. Είχε φτάσει εκεί νωρίτερα με 150 Μεσσήνιους για να υποστηρίξει τον Ιωάννη Σκυλόγιαννη, συγγενή του Π. Γερακάρη, ο οποίος διακρίθηκε επί Μοροζίνη. Ταμπουρώθηκαν στον πύργο του Γεωργίου Χατζή ή Πληγούρη έξω από το Φρούριο της Πύλου, αλλά πολιορκήθηκαν από τους Τούρκους που έφτασαν εσπευσμένα από την Τρίπολη και ακολούθησε σφαγή.
Οι Νιμπελούνγκεν
Κριτική του έργου
Το έργο Die Nibelungen ήταν η δεύτερη μεγάλη κινηματογραφική επιτυχία του Φριτς Λανγκ, ένα από τα πιο εμπορικά κινηματογραφικά έργα της δεκαετίας του 1920 και ένας σημαντικός σταθμός στην ιστορία της κινηματογραφίας. Είναι έργο πολύπλοκο με οπτικά εφέ και εξαίρετους ηθοποιούς. Εκτός από την υψηλή σκηνοθετική ποιότητα και την εξαιρετική ηθοποιία οι κριτικές της εποχής εκφράστηκαν επαινετικά γα την μάσκα, τα κουστούμια και τα σκηνικά.
Μάντσεστερ Σίτι
Ακαδημία
Η ακαδημία της Μάντσεστερ Σίτι είναι υπεύθυνη για την ανάπτυξη νέων σε ηλικία παικτών. Η πρώτη ομάδα νέων της Μάντσεστερ Σίτι δημιουργήθηκε από τον Άλμπερτ Αλεξάντερ την δεκαετία του 1920. Από το 1951, αγωνιζόταν στην Λάντσασάιρ Λιγκ, αντίπαλη ομάδων αναπληρωματικών και ομάδων νέων από την Βορειοδυτική Αγγλία. Από το 1955 μια δεύτερη ομάδα νέων, αποτελούμενη από νεαρότερους παίκτες αγωνιζόταν στην Δεύτερη Κατηγορία της Λάντσασάιρ Λιγκ.
Γεώργιος Φλέσσας
Ιστορικό πλαίσιο
Από τη συμπλοκή αυτή παρέμεινε ένα δημοτικό τραγούδι:
Οι Νιμπελούνγκεν
Εξωτερικοί σύνδεσμοι
Κατηγορία:Ταινίες του 1924 Κατηγορία:Εξπρεσιονισμός Κατηγορία:Γερμανικές ταινίες Κατηγορία:Βωβές ταινίες Κατηγορία:Γερμανικές ταινίες φαντασίας Κατηγορία:Ταινίες σε παραγωγή Έριχ Πόμερ Κατηγορία:Γερμανικές ασπρόμαυρες ταινίες
Γεώργιος Φλέσσας
Ιστορικό πλαίσιο
Λεβέντες παλικάρια από την Πολιανή <Br>με τ' ησιμόαρματά τους πάνε για το Νησί. <Br>Περνώντας την Συρόκα και την Βελανιδιά <Br>Ευρίσκουν ένα γέρο με 4 παιδιά. <Br>Γεια σου χαρά σου γέρο <Br>Καλώς τα τα παιδιά, <Br>καλώς τον καπετάνιο <Br>με τα κλεφτόπουλα. <Br>Σήκω να πάμε γέρο <Br>να πάμε στο Νησί <Br>για Τούρκικα κεφάλια <Br>έλα κοντά και συ. <Br>Πώς να 'ρθω Καπετάνιε <Br>πού είμ' ανήμπορος, <Br>μα πάρε τα παιδιά μου <Br>κι' ας μείνω μοναχός. <Br>Πρόσεχε Καπετάνιε <Br>στο δρόμο πού θα βγης, <Br>είναι γιομάτος Τούρκους <Br>κι' αδίκως θα χαθής. <Br>Φλέσσα Γιώργη με λένε <Br>και λόγια δεν ακώ. <Br>Τούς Τούρκους θα κτυπήσω <Br>το αίμα τους θα πιω...
Μάντσεστερ Σίτι
Ποδοσφαιριστές
Περίοδος 2022-23
Γεώργιος Φλέσσας
Παραπομπές
<references group="http://www.papaflessas.gr/%CE%99%CE%A3%CE%A4%CE%9F%CE%A1%CE%99%CE%91%20%CE%A4%CE%9F%CE%A5%20%CE%99%CE%95%CE%A1%CE%9F%CE%A5%20%CE%91%CE%93%CE%A9%CE%9D%CE%9F%CE%A3%20%CE%A6%CF%85%CE%BB%CE%BB%CE%AC%CE%B4%CE%B9%CE%B1.pdf" />
Μάντσεστερ Σίτι
Παίκτης της χρονιάς
Πηγές:
Κύπελλο ΟΥΕΦΑ/Γιουρόπα Λιγκ
Πρώτος Γύρος
Δεύτερος Γύρος
Τρίτος Γύρος
Προημιτελικά
Προκριματικός Γύρος
1ος Προκριματικός Γύρος
2ος Προκριματικός Γύρος
Στη συνέχεια η Σίτι έπαιξε στη φάση των ομίλων και προκρίθηκε (1η θέση στον όμιλο) στα νοκ-άουτ, προκρίθηκε απ' τους γύρους των 32 και των 16 και αποκλείστηκε από το Αμβούργο στα προημιτελικά του ΟΥΕΦΑ 2009.
Τίτλοι-Διακρίσεις
30 εγχώριοι τίτλοι και 2 ευρωπαϊκοί κοσμούν την τροπαιοθήκη του συλλόγου.
Πρωταθλήματα
μικρογραφία|Ο [[Μανουέλ Πελεγκρίνι με το τρόπαιο του Αγγλικού πρωταθλήματος μετά την νίκη της σεζόν 2013-2014.]]
Τα ρεκόρ της ομάδας
Κύριο άρθρο: Λίστα καταγραφών και στατιστικών στοιχείων της Μάντσεστερ Σίτι
Δείτε επίσης
Μάντσεστερ Σίτι Γυναικών ΦΚ
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1880 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1880
Αγραφιώτης
thumb|right|200px|Ο ποταμός Αγραφιώτης στο ύψος του χωριού Βαρβαριάδα thumb|right|200px|Η Πέτρινη γέφυρα του Μανώλη στον ποταμό Αγραφιώτη Ο Αγραφιώτης είναι ποταμός που ρέει στον Νομό Ευρυτανίας. Ο ποταμός πήρε το όνομά του από τα βουνά Άγραφα και τον ομώνυμο οικισμό. Έχει μήκος 50 περίπου χιλιόμετρα και πηγάζει από τα Άγραφα, στα βόρεια του νομού (Βραγγιανά, και Τροβάτο), διασχίζει μία κοιλάδα με λιγοστές καλλιεργήσιμες εκτάσεις, πευκοδάση και δάση Ελάτης και μερικά πέτρινα γεφύρια, περνάει δυτικά από τα Άγραφα και στη συνέχεια από το Τριπόταμο, όπου και ενώνεται με τη λίμνη Κρεμαστών.
Μέχρι το 1967, πριν τη δημιουργία της λίμνης των Κρεμαστών, ο Αγραφιώτης ήταν κατά δύο χιλιόμετρα μεγαλύτερος και ενωνόταν με τους ποταμούς Αχελώο και Μέγδοβα.
Το τελευταίο πέτρινο παραδοσιακό γεφύρι του Αγραφιώτη, πριν την εκβολή του ποταμού στην λίμνη των Κρεμαστών, είναι εξαιρετικά όμορφο. Ονομάζεται γέφυρα του Μανώλη. Σύμφωνα με την τοπική παράδοση πήρε το όνομά του από τον πρωτομάστορα Μανώλη, ο οποίος καταγόταν από τη Δάφνη Ευρυτανίας. Η γέφυρα του Μανώλη κατασκευάστηκε το 1654 και είναι διατηρητέο μνημείο. Βυθίζεται εν μέρει κατά περιόδους, ανάλογα με τη στάθμη των υδάτων.
Μενς Ντρος-Σάντερς
Η Μενς Ντρος-Σάντερς (λατινικό αλφάβητο Mence Dros-Canters) (5 Μαρτίου 1900 - 14 Αυγούστου 1934) ήταν Ολλανδή πρωταθλήτρια της αντισφαίρισης, του Χόκεϊ σε χόρτο, και της αντιπτέρισης.
Αντισφαίριση
Ήταν πρωταθλήτρια Ολλανδίας έξι φορές στο απλό μεταξύ 1927 και 1933, και στο μεικτό το 1930. . Μεταξύ 1925 και 1931 συμμετείχε σε πέντε πρωταθλήματα του Γουίμπλεντον. Το καλύτερο αποτέλεσμα της ήταν στο απλό όπου έφτασε στον τέταρτο γύρο το 1930, χάνοντας από την έπειτα νικήτρια του τουρνουά και Νο1 στον κόσμο Έλεν Γουίλς Μούντι. Επίσης, το 1930 έφτασε στον τρίτο γύρο του διπλού και στον στον τρίτο γύρο στο μεικτό με συμπαίκτη τον Χέντρικ Τιμέρ το 1928 και το 1930.
Συμμετείχε στο γαλλικό πρωτάθλημα τρεις φορές. Έφτασε στον δεύτερο γύρο στο απλό στο πρωτάθλημα του 1928. Το 1932 και 1933 έχασε στον πρώτο γύρο του απλού. Με την Madzy Rollin Couquerque έφτασε στον προημιτελικό της διοργάνωσης του διπλού το 1932.
Χόκεϊ
Κατά τους χειμερινούς μήνες, έπαιξε χόκεϊ στον σύλλογο HOC (HHV-ODIS Combinatie) στη Χάγη. Με τον σύλλογο της ήταν πρωταθλήτρια Ολλανδίας μεταξύ 1921 και 1935. Επίσης αγωνίστηκε 12 φορές για την ολλανδική εθνική ομάδα.
Αντιπτέριση
Το 1932 ήταν πρωταθλήτρια Ολλανδίας μπάντμιντον στο απλό, το διπλό και το μεικτό.
Προσωπική ζωή
Παντρεύτηκε τον επιχειρηματία Άντριαν Ντρος jr. στις 17 Μαρτίου 1931 και έζησε στο Λάιντεν. Αρρώστησε βαριά στο τέλος του 1933 και πέθανε στις 14 Αυγούστου 1934 στην ηλικία των 34 ετών.
Παραπομπές
Κατηγορία:Ολλανδές αθλήτριες της αντισφαίρισης Κατηγορία:Ολλανδοί αθλητές της αντιπτέρισης Κατηγορία:Ολλανδοί αθλητές του χόκεϊ επί χόρτου Κατηγορία:Αθλητές της αντιπτέρισης
Φώτης Νασιάκος
Ο Φώτης Νασιάκος (1952) είναι Στρατηγός εν αποστρατεία της Ελληνικής Αστυνομίας. Διετέλεσε Αρχηγός της ΕΛΑΣ από τις 3 Αυγούστου 2001 ως τις 5 Οκτωβρίου 2004. Λόγω της προετοιμασίας και της διεξαγωγής των Ολυμπιακών Αγώνων η θητεία του ξεπέρασε το κανονικό όριο των τριών ετών, με αποτέλεσμα να είναι ο μακροβιότερος Αρχηγός έως τώρα.
Ο Νασιάκος συμπεριλαμβάνεται στους πιο επιτυχημένους Αρχηγούς του Σώματος: επί των ημερών του εξαρθρώθηκαν η τρομοκρατική «Επαναστατική» Οργάνωση 17 Νοέμβρη και ο Επαναστατικός Λαϊκός Αγώνας (ΕΛΑ), τα μέτρα ασφάλειας των Ολυμπιακών Αγώνων λειτούργησαν αποτελεσματικά χωρίς κανένα δυσάρεστο περιστατικό και έγινε στροφή στην αντιμετώπιση της καθημερινής εγκληματικότητας με το θεσμό του αστυνομικού της γειτονιάς.
Σταδιοδρομία
Γεννήθηκε στη Ραχούλα Καρδίτσας το 1952 και κατετάγη στην τότε Χωροφυλακή το 1970 για βιοποριστικούς λόγους. Αποφοίτησε πρώτος από τη Σχολή Αξιωματικών Χωροφυλακής το 1976, καθώς και από διάφορες Σχολές και σεμινάρια. Είναι απόφοιτος του Τμήματος Αγγλικής της Σχολής Ξένων Γλωσσών της Ελληνικής Αστυνομίας. Μετεκπαιδεύτηκε στο εξωτερικό και έλαβε μέρος σε πολλές διεθνείς συναντήσεις, για θέματα αστυνομικού ενδιαφέροντος ενώ εκπροσώπησε την Ελληνική Αστυνομία σε διάφορες ομάδες, στα πλαίσια της Ευρωπαϊκής Ένωσης. Υπηρέτησε κυρίως σε μάχιμες υπηρεσίες του Σώματος. Στους βαθμούς του Αστυνομικού Διευθυντή και Ταξιάρχου (1996 - 2000) διετέλεσε Διευθυντής της Διεύθυνσης Αντιμετώπισης Ειδικών Εγκλημάτων Βίας. Το 2000 προήχθη στο βαθμό του Υποστρατήγου και υπηρέτησε διαδοχικά ως Διευθυντής της Διεύθυνσης Δημόσιας Ασφάλειας και Προϊστάμενος του Κλάδου Ασφάλειας και Τάξης του Αρχηγείου της Ελληνικής Αστυνομίας. Στις 3 Αυγούστου του 2001 τοποθετήθηκε, ύστερα από απόφαση του ΚΥ.ΣΕ.Α., Αρχηγός της Ελληνικής Αστυνομίας και προήχθη στον βαθμό του Αντιστράτηγου, ως τις 5 Οκτωβρίου του 2004.
Χριστόδουλος Παμπλέκης
Ο Χριστόδουλος Παμπλέκης, γνωστός και ως Χριστόδουλος ο Ακαρνάν (1733 - 15 Αυγούστου 1793) ήταν Έλληνας λόγιος του 18ου αιώνα.
Βίος
Κάποιος Λιτοχωρίτης ονόματι Καλλίας πήρε υπό την προστασία του τον μικρό Χριστόδουλο ο οποίος παρακολούθησε το σχολείο στο Λιτόχωρο και κατόπιν στη Ραψάνη. Ήταν ανήσυχο πνεύμα και φιλομαθής, γι' αυτό σε μικρή ηλικία ο Καλλίας τον έστειλε στο Άγιο Όρος όπου γράφτηκε στην περίφημη Αθωνιάδα Ακαδημία. Εκεί είχε δάσκαλο τον Ευγένιο Βούλγαρη και διακρίθηκε στα μαθηματικά. Κατά τη φοίτησή του έλαβε και το μοναχικό σχήμα χωρίς να αλλάξει το βαφτιστικό του όνομα.
Σε ηλικία 25 ετών, το Γενάρη του 1759 απογοητευμένος από την κατάσταση στην Αθωνιάδα έφυγε για την Ευρώπη. Αρχικά προσκλήθηκε στη Βιέννη όπου κι εργάσθηκε ως οικοδιδάσκαλος στην εκεί ελληνική παροικία. Παράλληλα συνέχισε τις σπουδές του μελετώντας φιλοσοφία, θεολογία και μαθήματα θετικών επιστημών. Επόμενος σταθμός του θα είναι η Λειψία της Σαξονίας, πόλη στην οποία ασχολείται με φιλοσοφικές μελέτες και συνεχίζει τη διδακτική του δράση σε στενό κύκλο μαθητών του. Το 1781 εξέδωσε στη Βενετία το πρώτο του βιβλίο με τίτλο «Η αληθής πολιτική». Το 1786 εξέδωσε στη Βιέννη το φιλοσοφικό σύγγραμμά του με τον τίτλο «Περί φιλοσόφου, φιλοσοφίας, φυσικών, μεταφυσικών, πνευματικών και Θείων». Στο έργο του αυτό παρουσιάζει τις φιλοσοφικές θέσεις δυτικών διανοητών, όπως τη νευτώνεια κοσμοαντίληψη και —κυρίως— τις ιδέες των Γάλλων Εγκυκλοπαιδιστών Ντιντερό και Ντ'αλαμπέρ, του Βρετανού Φράνσις Μπέικον και των Γάλλων φυσικών φιλοσόφων Πιερ Γκασεντί και Καρτέσιου. Το 1791 εξέδωσε νέο σύγγραμα με τίτλο «Τρόπαιον της ορθοδόξου Πίστεως", στο οποίο κάνει συχνές αναφορές στο Βολταίρο και στο οποίο διατυπώνει τη θέση οτι η αίσθηση για την ύπαρξη του Θεού υπήρχε ήδη στους πρώτους ανθρώπους, κι όχι μόνο τα τελευταία 1791 χρόνια με τη χριστιανική Εκκλησία.
Στη συνέχεια βρέθηκε στη Λειψία όπου συνέχισε να ασχολείται με φιλοσοφικές μελέτες και με τη διδασκαλία. Πέθανε σε νοσοκομείο της Λειψίας στις 15 Αυγούστου του 1793. Η κηδεία του έγινε στις 4 Αυγούστου από τον ορθόδοξο ναό της πόλης.
Η διαμάχη μετά το θάνατό του και ο αφορισμός του
Ωστόσο, το γεγονός ότι το έργο του περιείχε επιχειρήματα της νεότερης μεταφυσικής για την ύπαρξη του Θεού και επιχειρούσε να κριτικάρει τη χριστιανική θρησκεία, είχε ήδη προκαλέσει την έντονη αντίδραση εκπροσώπων της Ορθόδοξης Εκκλησίας. Μέσα στο κλίμα αυτό ο Ευγένιος Βούλγαρης καταδίκασε το έργο του άλλοτε μαθητή του ως «συμπίλημα αποτρόπαιων και δύστηνων βιβλιαρίων». Λίγο πριν το θάνατό του, στις αρχές του 1793, κυκλοφόρησε μια υβριστική σάτιρα εναντίον του με τον τίτλο «Ακολουθία ετεροφθάλμου και αντιχρίστου Χριστοδούλου του εξ Ακαρνανίας», που πιθανότατα στον επίσκοπο Πλαταμώνος Διονύσιο ή κατ’άλλους στο συγγενή του Δ. Γοβδελά από τη Ραψάνη.
Ως απάντηση, οι μαθητές του δημοσίευσαν μετά το θάνατό του το έργο του «Περί Θεοκρατίας» το οποίο ήταν ένα βιαιότατο αντικληρικό κείμενο που απέρριπτε στη βάση της τη χριστιανική θρησκεία (άρνηση της θεοπνευστίας της Παλαιάς και Καινής Διαθήκης, της θεότητας του Ιησού και της τέλεσης θαυμάτων ) και καταδίκαζε ως ιδιοτελή τη συμπεριφορά των λειτουργών της. Το δημοσίευμα αυτό προκάλεσε την οργή της Ορθοδόξου Εκκλησίας με αποτέλεσμα τον μετά θάνατον αφορισμό του από τον Πατριάρχη Νεόφυτο τον Ζ΄ στις 12 Νοεμβρίου του 1793. Μάλιστα το κείμενο του αφορισμού αναθεμάτιζε, εκτός από τον συγγραφέα, τους πιθανούς αναγνώστες του αλλά και τον ιερέα που έψαλλε στη νεκρώσιμη ακολουθία του Παμπλέκη. Ωστόσο, παρά την επίσημη καταδίκη του έργου του, ο Έλληνας λόγιος είχε εκτιμηθεί από σημαντικές προσωπικότητες της εποχής του, όπως μαρτυρούν οι αναφορές στο πρόσωπό του -μεταξύ άλλων και- από τους πατριάρχη Καλλίνικο Γ΄ (1791) και λόρδο Βύρωνα.
Εξωτερικοί σύνδεσμοι
Κατηγορία:Έλληνες φιλόσοφοι Κατηγορία:Νεοελληνικός διαφωτισμός Κατηγορία:Φιλόσοφοι του Διαφωτισμού Κατηγορία:Αφορισμένοι από την Ορθόδοξη Εκκλησία Κατηγορία:Κριτική της Ορθόδοξης Εκκλησίας
Διοικητής Διοίκησης Ναυτικών Εγκαταστάσεων (ΗΠΑ)
Ως Διοικητής Διοίκησης Ναυτικών Εγκαταστάσεων (αγγλικά: Commander, Navy Installations Command, CNIC) αναφέρεται μία υπηρεσία διοίκησης τύπου Echelon ΙΙ υπεύθυνη για όλες τις εγκαταστάσεις ξηράς υπό τον έλεγχο του Πολεμικού Ναυτικού των ΗΠΑ, ενώ ως Echelon ΙΙ υπάγεται απευθείας στον Αρχηγό Ναυτικών Επιχειρήσεων. Η υπηρεσία ιδρύθηκε την 1η Οκτωβρίου του 2003.
Εξωτερικοί σύνδεσμοι
Κατηγορία:Πολεμικό Ναυτικό των ΗΠΑ Κατηγορία:Ουάσινγκτον (Περιφέρεια της Κολούμπια)
Dangerous Woman (άλμπουμ)
Dangerous Woman είναι το τρίτο άλμπουμ απ'την Αμερικανίδα τραγουδίστρια Ariana Grande, εκδόθηκε απ'την δισκογραφική εταιρία Republic Records στις 20 Μαΐου, 2016.Είναι το επόμενο άλμπουμ μετά το δεύτερο της άλμπουμ My Everything (2014), και έχει συμμετοχές από διάφορους καλλιτέχνες όπως την Nicki Minaj, Lil Wayne, Macy Gray και Future.Το άλμπουμ είχε προγραμματιστεί να ονομαστεί Moonlight με το τραγούδι Focus να είναι το κυρίως κομμάτι του άλμπουμ.Αργότερα όμως το άλμπουμ μετονομάστηκε σε Dangerous Woman και το  Focus  αφαιρέθηκε απ'την λίστα τραγουδιών για το άλμπουμ.Το άλμπουμ αποτελείται κυρίως από Pop και R&B.
To άλμπουμ έκανε ντεμπούτο στην δεύτερη θέση στο US Billboard 200, έχοντας 129,000 πωλήσεις CD μόνο την πρώτη εβδομάδα.Ήταν το πρώτο της άλμπουμ που δεν κατάφερε να φτάσει την πρώτη θέση στις H.Π.Α.Όμως έγινε το πρώτο της νούμερο ένα άλμπουμ στο Ηνωμένο Βασίλειο, επίσης έγινε νούμερο 1 σε χώρες όπως Αυστραλία, Ιρλανδία, Βραζιλία, Νέα Ζηλανδία, Ισπανία κ.α.Στην Ελλάδα έφτασε στην τέταρτη θέση.Στις 28 Οκτωβρίου, 2016 το άλμπουμ βραβεύτηκε με πλατινένιο δίσκο.Μέχρι το 2018 έχει πουλήσει 2 εκατομμύρια αντιγραφές παγκόσμια.To άλμπουμ έχει τρία Singles, το πρώτο είναι το  Dangerous Woman  το οποίο κυκλοφόρησε στις 11 Μαρτίου, 2016, κάνοντας ντεμπούτο στην δέκατη θέση και αργότερα ανέβηκε στην όγδοη θέση στο US Billboard Hot 100.Το δεύτερο Single  Into You  έγινε το όγδοο που κατάφερε να μπει στο τοπ 20 φτάνοντας την δέκατη τρίτη θέση, ενώ το τρίτο Single  Side To Side  έγινε το πρώτο Single απ'το άλμπουμ που κατάφερε να μπει στο τοπ 5, φτάνοντας στην τέταρτη θέση κάνοντας το Single με την υψηλότερη θέση στην κατάταξη σε αυτό το άλμπουμ.Το άλμπουμ έλαβε θετικές απόψεις, από τους κριτικούς, ενώ έλαβε υποψηφιότητα για βραβείο Grammy για το καλύτερο φωνητικό Pop άλμπουμ.Η Γκράντε έκανε περιοδεία για την προώθηση του άλμπουμ, με τίτλο Dangerous Woman Tour το οποίο ξεκίνησε στις 3 Φεβρουάριου του 2017 και τελείωσε στις 21 Σεπτεμβρίου, 2017. Μερικές συναυλίες έπρεπε να ακυρωθούν, λόγω της τρομοκρατικής επίθεσης που έλαβε χώρα σε μια συναυλία της Γκράντε στις 22 Μαΐου, 2017, στο Μάντσεστερ. Λόγω της τραγωδίας αυτής η Γκράντε αποφάσισε να οργανώσει μια φιλανθρωπική συναυλία με τίτλο 'One Love Manchester' στις 4 Ιουνίου, 2017, όλα τα κέρδη της συναυλίας πήγαν στις οικογένειες των θυμάτων και όσους επηρεάστηκαν απ'την επίθεση.
Θέμα του άλμπουμ και Background
Στις 25 Αυγούστου, 2014, η Γκράντε κυκλοφόρησε το δεύτερο άλμπουμ της My Everything, κάνοντας ντεμπούτο στην πρώτη θέση στο Billboard 200 πουλώντας 169,000 αντιγραφές μόνο την πρώτη εβδομάδα.Μήνες μετά την κυκλοφόρηση του δεύτερου άλμπουμ της, αποκάλυψε ότι το τρίτο της άλμπουμ ίσως ονομάζετε Moonlight.H Γκράντε αποκάλυψε επίσημα ότι το κυρίως κομμάτι του Moonlight θα ονομάζεται  Focus  στις 15 Σεπτεμβρίου, 2015 στο Live Show Τhe Tonight Show With Jimmy Fallon.Το  Focus  κυκλοφόρησε ψηφιακά στις 30 Οκτωβρίου, 2015.Το τραγούδι έφτασε στην έβδομη θέση στο Billboard Hot 100,πουλώντας 113,000 αντιγραφές του τραγουδιού την πρώτη εβδομάδα στις Η.Π.Α.Μετά από μήνες όμως αποκάλυψε στο Jimmy Kimmel Live! ότι δεν ήταν σίγουρη πλέον για την ονομασία του άλμπουμ και το ότι υπάρχει η πιθανότητα να αλλάξει ο τίτλος του άλμπουμ λόγω ενός άλλου τραγουδιού το οποί βρίσκετε μέσα στο άλμπουμ. Πριν πολύ καιρό είχα πείσει τον εαυτό μου ότι το άλμπουμ θα ονομάζεται Moonlight γιατί είναι ένα απ 'τα αγαπημένα μου τραγούδια μέσα στο άλμπουμ και τώρα που ήμαστε κοντά στο να τελειώσουμε το άλμπουμ, βρέθηκε αυτό το ένα τραγούδι που με έχει μπερδέψει (σχετικά με τον τίτλο) το αγαπώ και έχει αλλάξει τα πάντα. Ανακοίνωσε πως ο καινούργιος τίτλος του άλμπουμ θα είναι Dangerous Woman, στις 22 Φεβρουάριου, 2016 μέσω του λογαριασμού της στο Snapchat και το Twitter.H Γκράντε δικαιολογεί την αλλαγή του ονόματος λέγοντας ότι με τον τίτλο θέλει να μιλήσει για τον εαυτό της, ότι πλέον είναι μία δυνατή γυναίκα.Λέγοντας στους φάνς της:
Το  'Moonlight'  είναι ένα πολύ ωραίο τραγούδι και φυσικά πολύ ωραίος τίτλος για το άλμπουμ.Είναι πολύ ρομαντικό, αλλά το  'Dangerous Woman' είναι πολύ πιο δυνατό...για εμένα, μια επικίνδυνη γυναίκα είναι κάποια που δεν φοβάται να 'σταθεί στα ίδια τα πόδια της', κάποια η οποία είναι ο εαυτός της. Το εξώφυλλο του άλμπουμ είχε πάνω του την Γκράντε μια μάσκα με αυτάκια κουνελιού φτιαγμένη από λάτεξ δίνοντας ένα πιο σέξι τόνο στο εξώφυλλο σε σχέση με τα προηγούμενα άλμπουμ. H Γκράντε τελείωσε να εργάζεται με το άλμπουμ στις 21 Ιανουαρίου, 2016. Αυτό ήταν το πρώτο άλμπουμ της Γκράντε που είχε το ειδικό σήμα που σημαίνει απαραίτητη η γονική συναίνεση (Parental Advisory Explicit Content).
Κυκλοφόρηση του άλμπουμ και περιοδεία
Η Γκράντε ανακοίνωσε τον τελευταίο τίτλο του άλμπουμ στις 22 Φεβρουαρίου, 2016 μέσω του λογαριασμού της στο Snapchat.Δύο μέρες αργότερα η Γκράντε δημιούργησε μια ιστοσελίδα για να προωθήσει το νέο της άλμπουμ (Τώρα έχει ενωθεί με την αυθεντική ιστοσελίδα), η οποία είχε μια κατηγορία με νέα για το άλμπουμ, στην οποία η Γκράντε ανέβαζε καινούργιες πληροφορίες για το άλμπουμ, όπως και μια κατηγορία για ψώνια στην οποία οι φάνς μπορούσαν να αγοράσουν πράγματα σχετικά με το άλμπουμ.Το αυθεντικό εξώφυλλο για το άλμπουμ κυκλοφόρησε στις 10 Μαρτίου μέσω των λογαριασμών της Γκράντε στα Social Media και στην ιστοσελίδα της.Την επόμενη μέρα το άλμπουμ ήταν διαθέσιμο για προ-παραγγελία μέσω των iTunes Store. Στις 12 Μαρτίου, 2016, η Γκράντε ήταν ο οικοδεσπότης στο σόου Saturday Night Live στο οποίο τραγούδησε το Dangerous Woman και το Be Alright
Στις 13 Μαρτίου, 2016, η Γκράντε ανακοίνωσε μέσω του λογαριασμού της στο Instagram ότι κάθε μέρα θα κυκλοφορεί ένα τραγούδι στο Apple Music μέχρι την ημέρα κυκλοφόρησης του άλμπουμ.Τα τραγούδια κυκλοφόρησαν με την εξής σειρά, πρώτο το Everyday στο οποίο συμμετέχει ο Future, Greedy, Side to Side με την συμμετοχή της Nicki Minaj, Sometimes, Leave Me Lonely με την συμμετοχή της Macy Gray, Touch It και Bad Decisions.
Περιοδεία
Η Γκράντε ανακοίνωσε ότι θα κάνει περιοδεία για την προώθηση του άλμπουμ τον Μάιο του 2016.Στις 9 Σεπτεμβρίου, 2016 κυκλοφόρησε της ημερομηνίες για το πρώτο μέρος του Dangerous Woman Tour, με εισιτήρια διαθέσιμα για προ-παραγγελία στις 20 Σεπτεμβρίου, 2016 και στις 24 Σεπτεμβρίου, 2016 ήταν διαθέσιμα για αγορά.Η περιοδεία ξεκίνησε στις 3 Φεβρουαρίου, 2016 στο Φοίνιξ της Αριζόνας και τελείωσε στις 21 Σεπτεμβρίου, 2017 στο Χονγκ Κονγκ.
Στις 22 Μαΐου, 2017, στο τέλος της συναυλίας της Γκράντε στην Manchester Arena στην Αγγλία, μια τρομοκρατική επίθεση σκότωσε 22 άτομα και τραυμάτισε 500 άλλα άτομα.Η Γκράντε δεν τραυματίστηκε κατά την διάρκεια της επίθεσης.Έγραψε στον λογαριασμό της στο Twitter ότι δεν έχει λέξεις και ότι αισθάνεται συγνώμη για το τραγικό συμβάν.Η Γκράντε ως απάντηση στην επίθεση οργάνωσε μια συναυλία με τίτλο  One Love Manchester  για να μαζέψει λεφτά έτσι ώστε να βοηθήσει τα θύματα της επίθεσης και τις οικογένειες τους.
Singles
Dangerous Woman το πρώτο Single και κυκλοφόρησε στις 11 Μαρτίου, 2016
Εveryday με την συμμετοχή του Future κυκλοφόρησε στις 10 Ιανουαρίου, 2017 ως το τέταρτο και τελευταίο Single του άλμπουμ.
Singles προώθησης
To πρώτο Single προώθησης είναι το Be Alright και κυκλοφόρησε στις 18 Μαρτίου, 2016